ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

....หญ้าแพรก
...l...จนถึงวันนี้คนแบงก์ชาติยังสืบข่าวไม่เลิกว่าใครจะเป็นเต็งหนึ่งผู้ว่าการแบงก์ชาติคนใหม่ ระหว่าง บัณฑิต นิจถาวร รองผู้ว่าการแบงก์ชาติ และ ประสาร ไตรรัตน์วรกุล กรรมการผู้จัดการแบงก์กสิกรไทย อดีตลูกหม้อแบงก์ชาติ เพราะศักดิ์ศรีไม่ด้อยกว่ากันเลย แต่ประสารมีภาษีดีกว่าตรงที่ซีเนียร์และเป็นนักเรียนทุนอานันทมหิดล ทำให้เก็งกันไม่ถูกเลยว่าใครจะนอนมา
...l...ทั้งลือ ทั้งเดากันต่อว่า ถ้าหากประสารขอไปรับใช้ชาติ คนที่จะขึ้นมานั่งตำแหน่งกรรมการผู้จัดการแบงก์ คงไม่หนี พี่อ๋อ กฤษฎา ล่ำซำ รองกรรมการผู้จัดการ ลูกพี่ ลูกน้องของคุญปั้น บัณฑูร ล่ำซำ ซีอีโอแบงก์กสิกรไทย ที่โดนเคี่ยวกรำจนได้ที่ เสียอย่างเดียวที่พี่อ๋อชอบโลว์โปรไฟล์และยังขาดความเฉียบขาดในการตัดสินใจ
...l...ไทยพาณิชย์ผนึกพันธมิตรธุรกิจอินเด็กซ์ลิฟวิ่งมอลล์ มอบแคมเเปญพิเศษในโครงการ “เฟอร์นิเจอร์เก่าแลกใหม่ พร้อมบริการรับเฟอร์นิเจอร์เก่าทุกยี่ห้อถึงบ้านฟรี เมื่อนำเฟอร์นิเจอร์เก่ามาแลกซื้อเฟอร์นิเจอร์ใหม่ โดยชำระผ่านบัตรเครดิตไทยพาณิชย์ รับสิทธิพิเศษ 3 ต่อ ต่อที่ 1 รับส่วนลดสูงสุด 1.5 หมื่นบาท ต่อที่ 2 ลุ้นรับของรางวัลมูลค่ากว่า 4 แสนบาท และต่อที่ 3 รับเพิ่ม คะแนนสะสม SCB Rewards สูงสุด 3.6 หมื่นคะแนน เริ่มวันนี้ถึง 15 ส.ค. 2553 สำหรับสาขาในกรุงเทพฯ และปริมณฑล
...l...กองทุนบำเหน็จบำนาญข้าราชการ (กบข.) แต่งตั้งธนาคารซิตี้แบงก์ ประเทศไทย เป็นธนาคารหลักในการจ่ายเงินให้กับสมาชิกและบุคคลภายนอก ในการให้บริการแก่ กบข. ซิตี้แบงก์จะนำเสนอการจ่ายเงินผ่านบริการที่หลากหลาย ด้วยขั้นตอน และเทคโนโลยีที่ทันสมัย เช่น การจ่ายผ่านบริการ Paylink Check การจ่ายเงินผ่าน SMART Credit หรือ ACH การจ่ายผ่านไปรษณีย์ธนาณัติ และการจ่ายเงินผ่านระบบ BahtNet หรือ RTGS นอกจากนี้ ซิตี้แบงก์จะสามารถส่งรายงานการจ่ายเงินที่ดำเนินการผ่านทางช่องทางการจ่ายต่างๆ ให้แก่ กบข. ด้วยรูปแบบของรายงานที่ออกแบบมาเป็นการเฉพาะ รู้หรือยังทำไม กบข.ถึงใช้บริการ
...l...ขรรค์ ประจวบเหมาะ เอ็มดีแบงก์อาคารสงเคราะห์ ควักเงินแบงก์ 4 ล้านบาท บริจาคให้กับสโมสรฟุตบอล จ.พิจิตร ที่ รมช.คลัง ประดิษฐ์ ภัทรประสิทธิ์ ดูแลอยู่ แหมเอาใจกันสุดๆๆ